SALAAM ALEIKUM
Salaam aleikum, rauha teille. Tervetuloa ohjelmamme pariin.
Tänään keskustelemme -
yhdestä juutalaisuuden ja islamin vanhimmista perinteistä, -
ympärileikkauksesta. Tämä on hyvin tärkeä aihe.
Silti monet muslimit eivät tiedä, mihin tämä perinne juontaa juurensa.
Kukapa pystyisi paremmin valottamaan -
tämän perinteen juutalaista taustaa ja juutalaisia juuria kuin rabbi Jason.
Shalom, salaam aleikum veljeni!
Toivottavasti voit hyvin. - Kyllä. Koen oloni täällä siunatuksi.
Keskustelemme tänään eräästä ristiriitoja synnyttävästä aiheesta, -
ympärileikkauksesta. Pohjustan tätä kertomalla omasta muslimitaustastani.
Ympärileikkaus on muslimeille erittäin tärkeä perinne, jota on noudatettava.
Ollessani muslimi en kuitenkaan tiennyt -
tämän perinteen juurista ja merkityksestä.
Niinpä ajattelin, -
että nyt on erinomainen tilaisuus kuulla sinulta tästä aiheesta.
Voit avata meille -
ympärileikkauksen juutalaista ja raamatullista näkökulmaa.
Näin saamme tietää muun muassa perinteen alkuperästä.
On ilo saada keskustella kanssasi tästä merkityksellisestä aiheesta.
Tämähän on asia, -
joka yhdistää juutalaisia ja muslimeja.
Se juontaa juurensa Ensimmäiseen Mooseksen kirjaan.
- Siis aivan alkuun.
Kyllä. Ympärileikkausperinne alkoi Jumalan käskystä Aabrahamille.
Jumala asetti ympärileikkauksen hyvin erityistä tarkoitusta varten, -
ja tällä perinteellä on syvä hengellinen merkitys.
Luen kohdasta 1. Moos. 17: -
"Kun Abram oli yhdeksän- kymmenen yhdeksän vuoden vanha, -
ilmestyi Herra hänelle ja sanoi hänelle: -
'Minä olen Jumala, Kaikkivaltias; -
vaella minun edessäni ja ole nuhteeton. Ja minä teen liittoni -
meidän välillemme, minun ja sinun, ja lisään sinut ylen runsaasti.'"
Jumala siis ilmestyi 99-vuotiaalle Aabrahamille, -
kehotti tätä olemaan nuhteeton ja lupasi vahvistaa liiton, -
jonka Hän oli jo aikaisemmin tehnyt.
"Ja Abram lankesi kasvoilleen, ja Jumala puhui hänelle sanoen: -
'Katso, tämä on minun liittoni sinun kanssasi: -
sinusta tulee kansojen paljouden isä.
Niin älköön sinua enää kutsuttako Abramiksi, vaan nimesi olkoon -
Aabraham, sillä minä teen sinusta kansojen paljouden isän."
Nimi Abram merkitsee 'korkeaa isää'.
Tähän nimeen lisättiin keskelle heprean kirjain 'he'. Lisäyksen myötä -
nimen merkitys muuttui 'korkeasta isästä' 'kansojen paljouden isäksi'.
"Minä teen sinut sangen hedelmäl- liseksi ja annan sinusta tulla kansoja,-
ja sinusta on polveutuva kuninkaita."
Jotkut näistä kuninkaista olivat Ismaelin jälkeläisiä -
ja jotkut taas Israelin kansaan kuuluvia, kuten Daavid.
"Ja minä teen liiton sinun kanssasi ja sinun jälkeläistesi kanssa, -
sukupolvesta sukupolveen, iankaikkisen liiton, -
ollakseni sinun ja sinun jälkeläistesi Jumala, ja minä annan sinulle -
ja sinun jälkeläisillesi sen maan, jossa sinä muukalaisena asut, -
koko Kanaanin maan, ikuiseksi omaisuudeksi; -
Ja tämä on minun liittoni sinun ja sinun jälkeläistesi kanssa; pitäkää se:-
ympärileikatkaa jokainen miehenpuoli keskuudessanne.
Ympärileikatkaa esinahkanne liha, -
ja se olkoon liiton merkki meidän välillämme, minun ja teidän."
Liiton merkki asetettiin siis ihmisen lihaan. Tästä käytetään hepreaksi -
termiä brit mila. Brit tarkoittaa liittoa, mila ympärileikkausta.
Yhdessä ne merkitsevät ympärileikkauksen liittoa.
"Sukupolvesta sukupolveen -
ympärileikattakoon jokainen poikalapsi teidän keskuudessanne -
kahdeksan päivän vanhana, niin hyvin kotona syntynyt palvelija -
kuin muukalaiselta, keneltä tahansa, joka ei ole sinun jälkeläisiäsi.
Mutta ympärileikkaamaton miehenpuoli... -
hävitettäköön kansastansa; hän on rikkonut minun liittoni."
Ympärileikkauksen tekemättä jättäminen on vakava asia: -
se merkitsee Jumalan kanssa solmitun liiton rikkomista.
"Aabraham otti poikansa Ismaelin sekä kaikki kotona syntyneet -
ja kaikki rahalla ostamansa palvelijat,-
kaikki Aabrahamin perheen miehenpuolet, -
ja ympärileikkasi sinä samana päivänä heidän esinahkansa lihan, -
niinkuin Jumala oli hänelle sanonut.
Aabraham oli yhdeksänkymmenen yhdeksän vuoden vanha... -
ja Ismael kolmentoista vuoden vanha.
Aabraham ja hänen poikansa Ismael ympärileikattiin sinä samana päivänä."
Voisitko vielä selventää meille tarkemmin tätä raamatunkohtaa?
Tässä siis puhutaan ympärileikkauksesta ja liitosta.
Mutta mistä varsinaisesti on oikein kysymys?
Kysymys on useammastakin merkityksellisestä seikasta.
Ensimmäiseksi on varmasti kysyttävä:-
Miksi Jumala asetti liitolle merkin, johon liittyi samalla lupaus siitä, -
että Aabraham saisi jälkeläisiä ja että hänestä polveutuisi myös kuninkaita?
Pysähdytään tähän hetkeksi.
Aabraham on 99-vuotias, eikä hänellä ole lapsia.
Aabrahamilla ja Saaralla on ilmeinen ongelma: -
he eivät voi saada lapsia luonnollisesti.
Kävi niin, että Jumala asetti lupaukseen viittaavan merkin -
nimenomaan sellaiseen asiaan, johon liittyi ongelma.
Jumala tavallaan sanoi: "Aabraham, haluan sinun ymmärtävän tämän: -
se, mitä sinun on mahdotonta saavuttaa omissa voimissasi -
ja luonnollisesti, on minulle täysin mahdollista.
Älä koskaan unohda, että minä olin tämän kaiken mahdollistaja.
Sen vuoksi asetan liiton merkiksi ympärileikkauksen, -
jotta sinä ja lapsesi muistatte tämän asian, kun tulette eteeni."
Jumala, majesteettinen Jumala, -
solmii siis liiton Aabrahamin kanssa.
Niin juuri. On valtava asia, että luomakunnan Kuningas ja Luoja -
solmii tällä tavalla suhteen Aabrahamin kanssa -
ja antaa tälle myös lupauksia. Varsin hämmästyttävää.
Jumala siis lupasi Aabrahamille jälkeläisiä, -
joista polveutuisi myös kuninkaita.
Lisäksi Hän antoi Aabrahamille lupauksen maasta ja siunauksesta.
- Hän myös lupasi tehdä Aabrahamin nimen suureksi.
Luulen, että monet ihmiset eivät ymmärrä -
liiton merkitystä.
Jumala haluaa olla ihmisten kanssa liittosuhteessa -
ja siltä perustalta toimia ihmisten elämässä.
Tosiasia on, että ihmiset pitävät suhteita monesti -
sopimusluonteisena ja liiketoimin- nallisena asiana. - Mitä tarkoitat?
Muinaisessa Lähi-idässä oli tavallista, -
että kuninkaat ja hallitsijat tekivät sopimuksia -
toisten kansojen ja yksityishenkilöiden kanssa.
Se tapahtui suurin piirtein seuraavasti: -
Yksi osapuoli tekee tietyt asiat ja noudattaa näin sopimusta.
Toinen taas tekee sen, minkä on omalta osaltaan luvannut.
Mutta jos jompikumpi ei pidä lupauksiaan -
eikä tee sitä, mitä häneltä odotetaan...
Tavallisestihan sopimuksen osapuo- lista toinen, joko henkilö tai valtio, -
oli vaikutusvaltaisemmassa asemassa. Tätä kutsuttiin läänityssopimukseksi.
Jos vähemmän vaikutusvaltainen osa- puoli ei noudattanut omaa osuuttaan, -
hän rikkoi siten sopimuksen ja veti ylleen kirouksen ja rangaistuksen.
Sopimuksen ja liiton tekemistä -
kutsuttiin sananmukaisesti liiton "leikkaamiseksi".
Sopimusta varten tarvittiin uhrieläimiä, jotka leikattiin kahtia.
Sopimusosapuolet kävelivät eläinten palojen keskeltä.
Se symboloi astumista verellä vahvistettuun liittoon.
Näin ikään kuin sanottiin: "Jos en nou- data omaa osuuttani sopimuksesta, -
tapahtukoon minulle kuten näille eläimille."
Kysymys oli erittäin vakavasta asiasta.
Nämä sopimukset tai liitot olivat lisäksi hyvin erityislaatuisia.
Niitä kutsuttiin kahdenvälisiksi liitoiksi.
Sopimuksen solmi siis kaksi osapuolta, -
ja molemmat lupautuivat täyttämään sopimuksen ehdot.
Tällaiset liitot olivat lisäksi tavallisesti ehdollisia.
Kummankin osapuolen oli siis noudatettava sopimuksen ehtoja.
Mutta jos toinen rikkoi ehtoja, koko so- pimus mitätöityi, vakavin seurauksin.
Luit meille äsken 1. Mooseksen kirjan 17. lukua.
Siinähän ei mainittu minkäänlaisia ehtoja.
Jumala itse teki liiton Aabrahamin kanssa, -
eikä Aabrahamilta vaadittu sitä varten mitään.
Toinen hämmästyttävä kohta on 1. Moos. 15.
Se kertoo ajasta, jolloin Aabrahamilla ei ollut vielä lapsia.
Jumala sanoo Aabrahamille: "... palkkasi on oleva sangen suuri."
Aabraham toteaa siihen, -
ettei hänellä ole lapsia ja että hänen palvelijansa on hänet perivä.
Aabraham ilmeisesti luuli Jumalan tarkoittavan palvelijaa, Elieseriä.
Aivan. Aabraham ajatteli, että damaskolainen Elieser perisi kaiken.
Jumala vastasi: "Hän ei ole sinua perivä, -
vaan joka lähtee sinun omasta ruumiistasi, hän on sinut perivä."
Aabraham uskoi, ja se luettiin hänelle vanhurskaudeksi.
Sitten Jumala lupasi Aabrahamille maan.
Aabraham valmistelee uhrieläimet ja vaipuu sen jälkeen syvään uneen.
Aabrahamin nukkuessa Jumala kulki itse, yksin, uhrieläinten läpi.
Eli Jumala teki liiton yksin. - Juuri niin.
Kyse oli siis liitosta, jossa ei ollut ehtoja.
Liitto oli yksipuolinen, yksin Jumalan vastuulla.
Se tarkoitti sitä, että Jumala pitäisi lupauksensa, -
vaikka Aabraham ja tämän jälkeläiset eivät olisikaan täysin uskollisia.
He saattaisivat menettää siunauksen tilapäisesti, -
mutta Jumala joka tapauksessa täyttäisi lopulta lupauksensa.
Siksi Hän siis siunasi Aabrahamia tilanteesta huolimatta.
Aabraham ei aina toiminut oikein, -
mutta siitä huolimatta Jumala oli uskollinen ja piti lupauksensa.
Nimenomaan. Ja tämä on todella merkityksellistä, -
koska kyse on samankaltaisesta lupauksesta, -
jonka Jumala tekee meidän kanssamme Jeesuksessa.
Jumala näet haluaa aina toimia kansansa kanssa liittosuhteessa.
Avioliittokin on raamatullisesti katsottuna nimenomaan liitto.
Jumala teki liitot Aabrahamin ja Mooseksen kanssa.
Israel ei lopulta kuitenkaan pysynyt liitossa uskollisesti, -
ja Jumala lupasi tehdä uuden liiton (Jer. 31:31).
Uuden liiton ei ollut määrä koskea vain juutalaista kansaa.
Jumalahan lupasi Aabrahamille, -
että hänessä tulisivat siunatuiksi maailman kaikki kansat.
Kysymys oli lopulta Jeshuasta, Jeesuksesta.
Jumala tahtoo antaa lupauksia, joihin ei liity ehtoja, -
ihan jokaiselle, joka vain laittaa uskonsa Jeshuaan Messiaaseen.
Jatkamme myöhemmin keskustelua asian hengellisestä merkityksestä.
Mutta palataan vielä käytännön näkökulmaan.
Missä iässä ympärileikkaus tapahtuu juutalaisuudessa?
Ja liittyykö siihen jonkinlainen seremonia?
Siihen liittyy hyvin erityinen, joskin lyhyt seremonia.
Keskeisintä on se, että ympärileikkaus tapahtuu 8 päivän ikäisenä.
Jumala sanoo 1. Moos. 17: "... ympäri- leikattakoon jokainen poikalapsi -
teidän keskuudessanne kahdeksan päivän vanhana."
Uskon myös, että Jumala valitsi 8 päivän iän tarkoituksella.
Näin siksi, että numero 6 on fyysisen maailman luku.
Jumala loi maailman kuudessa päivässä.
Fyysisellä maailmalla on myös kuusi eri ulottuvuutta: -
pohjoinen, etelä, itä ja länsi, -
ja lisäksi ylhäällä on taivas ja alhaalla taas oma ulottuvuutensa.
Fyysisellä luomakunnalla on siis kuusi ulottuvuutta.
Luku 7 puolestaan merkitsee 'loppuunsaatettua, täydellistä'.
Jumalahan lepäsi seitsemäntenä päivänä. Luku seitsemän edustaa siis-
täydelliseksi saatettua luonnonjärjestystä.
Numero 8 sitä vastoin merkitsee luonnonjärjestyksen ylittämistä.
Luvun 8 katsotaan siis edustavan yliluonnollista, -
jotakin joka ylittää ajan ja paikan sekä muut fyysiset rajoitteet.
Niinpä luvun kahdeksan katsotaan edustavan myös uutta alkua.
Tämä on nähtävissä esim. Nooan arkista, jossa pelastui 8 ihmistä.
Heille siis koitti uusi alku Jumalan armosta.
Jeshua taas kuoli perjantaina, joka on kuudes päivä.
Hän oli haudassa kuudennen, seitsemännen -
ja osan kahdeksannesta päivästä.
Perjantai oli 6. päivä, lauantai 7. päivä ja sunnuntai siis 8. päivä.
Kahdeksas päivä, Messiaan ylösnousemus, merkitsee uutta alkua.
Uuden liiton lupaukset ovat siis tosia:-
voimme voittaa kuoleman ja saada iankaikkisen elämän.
Vanha väistyy ja uusi tulee tilalle. Olemme uusia luomuksia Hänessä.
Jeesuksessa Kristuksessa. - Aivan.
Johdattelitkin meitä nyt jo uuteen liittoon ja Uuteen testamenttiin.
Heprealaisessa Raamatussa (VT) mainittujen liittojen lisäksi -
myös Uusi testamentti kertoo liitosta, joka koskettaa meitä yhä edelleen.
Voisitko nyt kertoa tästä uudesta liitosta ja siitä, -
miten siitä voi päästä osalliseksi?
Kun Aabraham astui Jumalan hänen kanssaan tekemään liittoon, -
Raamatussa sanotaan, -
että "Abram uskoi Herraa, ja Herra luki sen hänelle vanhurskaudeksi".
Luottamuksemme Jumalaan ja Hänen lupauksiinsa perustuu siis uskoon.
Usko alkaa ensinnäkin siitä, että...
Sana usko on hepreaksi emuna.
Sen merkitys on 'luja, varma, tosi'.
Usko perustuu lujaan ja varmaan luottamukseen -
niin kutsuttuun hyvään sanomaan eli evankeliumiin, hepreaksi besora.
Kukaan meistä ei ole täydellisen hyvä ja oikeamielinen.
"Kaikki ovat syntiä tehneet ja ovat Jumalan kirkkautta vailla."
Elämme rikkinäisessä maailmassa, jota emme pysty korjaamaan.
Emme pysty pelastamaan itse itseämme.
Mitä Jumala siis teki? Hän astui itse alas taivaasta.
Hän tuli Jeshuan eli Jeesuksen, Daavidin pojan muodossa.
Hän antoi elämänsä kuolemalla ristinpuulla.
Synti tuli maailmaan, kun ihminen varasti puusta.
Nyt Jumala laittoi Messiaan "takaisin" puuhun meidän puolestamme.
Hän oli haudassa kolme päivää ja nousi sitten ylös.
Hänen ylösnousemuksensa todistaa siitä, -
että meillä on nyt mahdollisuus vastaanottaa lupaus -
ikuisesta elämästä Jumalan valtakunnassa.
On vain uskottava, että hän kuoli ja nousi ylös kuolleista, -
ja otettava hänen lupauksensa vastaan.
Paavalihan viittasi myös liittoon.
Hän puhui ympärileikkauksesta ja Jumalan liitosta kansansa kanssa.
Roomalaiskirje -
lienee tärkein tätä aihepiiriä käsittelevä teksti.
Paavali sanoo (Room. 1, 2 ja 3), -
että kaikki ― niin juutalaiset kuin kreikkalaiset ― ovat tehneet syntiä.
"Ei ole ketään, joka tekee sitä, mikä hyvä on."
Tässä olivat siis huonot uutiset, mutta nyt seuraa vastaus: -
Jeesus kuoli ja nousi ylös kuolleista. Jos uskot sydämessäsi -
ja tunnustat suullasi, että Jeesus on Herra, niin pelastut.
Tätä kutsutaan uskosta vanhurskauttamiseksi.
Jumala pyyhkii pois tuomiomme ja julistaa meidät syyttömäksi.
Tilalle saamme Messiaan suoman vanhurskauden.
Sitten Paavali puhuu pyhittämisestä. Tällä hän tarkoittaa sitä, -
että me voimme kasvaa hengellisesti ja tulla vanhurskaiksi sen perusteella,-
mitä Messias on puolestamme tehnyt.
Paavali päättää Room. 8:ssa lupaukseen kirkastumisestamme: -
kun tapaamme Hänet kasvoista kasvoihin, -
muutumme täydellisesti Hänen kaltaisuuteensa.
"... ettei kuolema eikä elämä, ei enkelit eikä henkivallat, -
ei nykyiset eikä tulevaiset, ei voimat, ei korkeus eikä syvyys, -
ei mikään muu luotu voi meitä erottaa Jumalan rakkaudesta, -
joka on Kristuksessa Jeesuksessa, meidän Herrassamme."
Mahtava lupaus! Paavali jatkaa sen jälkeen puhumalla Israelista.
Roomalaiskirje 9:ssä hän puhuu israelilaisille annetuista lupauksista:-
"... heidän on lapseus ja kirkkaus -
ja liitot ja lain antaminen ja jumalanpalvelus ja lupaukset."
Room. 10:ssä Paavali puhuu israelilaisten senhetkisestä tilasta: -
he ovat kuulleet, mutta eivät ole vastaanottaneet lupausta Messiaasta.
He eivät siksi myöskään usko -
eivätkä tilapäisesti saa Jumalan heille varaamaa täyttä siunausta.
Room. 11 tarjoaa hyviä uutisia: eräänä päivänä koko Israel olisi pelastuva.
Monet teologit ovat ihmetelleet sitä, miksi Paavali siirtyy -
tähän Israelia koskevaan aiheeseen, vaikka hän on juuri puhunut -
Jumalan kaikille kansoille varaamista siunauksista. - Niin, se tuntuu oudolta.
Minusta se on hyvinkin järkeenkäypää.
On nimittäin kysyttävä, -
että jos Jumala ei olisi Israelin rikkomuksien tähden pitänyt liittoa, -
jonka Hän solmi Aabrahamin, Iisakin, Jaakobin -
ja Israelin 12 heimon kanssa, joista siis tuli juutalainen kansa, -
niin miten muka voisin luottaa siihen, että Hän pysyisi uskollisena minulle?
Mutta koska Jumala on uskollinen valitsemalleen kansalle, -
Hän on uskollinen kaikille muillekin.
Hänen liittoihinsa ja lupauksiinsa voi luottaa aivan jokainen.
Hyvä sanoma on siis tämä: Jumala on uskollinen, jos meillä on uskoa.
Ja Jumala pitää sanansa ihan jokaiselle. - Aivan.
Mitä sanoisit sellaiselle henkilölle, -
joka ei ole vielä löytänyt tietä liittoon Jumalan kanssa?
Sanoisin, että tärkein asia, mitä voit tehdä, -
on pyytää Herraa valaisemaan sinulle sitä, kuka Jeesus Messias on.
On tärkeää ymmärtää, että ympärileikkaus oli tarkoitettu -
sisäisen todellisuuden ulkonaiseksi merkiksi.
Se on fyysinen merkki siitä hengellisestä lupauksesta, -
että meidän on mahdollista päästä erityiseen yhteyteen Jumalan kanssa -
ja että voimme tietää, miksi Hän loi meidät -
ja millaisen päämäärän Hän on tarkoittanut elämällemme.
Silti ulkoista ympärileikkausta tärkeämpää on se, -
mistä Mooseskin puhuu Viidennessä Mooseksen kirjassa -
eli että tarvitsemme sydämen ympärileikkausta.
Tämä viittaa siihen, miten esinahka vähentää herkkyyttä.
Niinpä meidän tulee pyytää nyt Jumalaa -
ottamaan kovat sydämemme ja ympärileikkaamaan ne, -
jotta saisimme uuden sydämen ja uuden hengen.
Jumala muuttaa näin meidät sisältä käsin.
Hän lupaa yltäkylläisen elämän, jos vain uskomme, -
että Messias antoi henkensä sovituksena, jotta saisimme anteeksi.
Jos otat uskossa vastaan tämän lupauksen, -
Jumala muuttaa ja uudistaa sinut. Vanha väistyy ja uusi astuu tilalle.
Saat tilalle ilon ja vapauden -
sekä ennen kaikkea lupauksen ikuisesta elämästä.
Jeesus sanoi viereisellä ristillä riippuvalle ryövärille: -
"Jo tänään olet kanssani paratiisissa."
On valtavan hyvä uutinen, että Jumala teki kanssamme liiton, -
jonka Hän myös pitää, kun vain tulemme Hänen tykönsä.
Niin juuri. Paras uutinen on se, että Jumala on uskollinen.
Kysymys on Jumalan armosta sekä ansaitsemattomasta suosiosta.
Emme me ansaitse pelastusta tai suhdetta Jumalan kanssa.
Emmekä ansaitse niitä siunauksia, joita Jumala vuodattaa yllemme.
Mutta kysymys onkin Jumalan armosta. Hän näkee avuntarpeemme.
Jumala haluaa ilmestyä elämässämme.
Hän haluaa, että saisimme kokea Hänen rakkauttaan.
Siksi Hän tuli ihmiseksi ja kuoli ristillä puolestamme. - Aivan niin.
Jumala antoi ympärileikkauksen fyysiseksi merkiksi lupauksistaan -
todelliselle, konkreettiselle kansalle,-
ja siksi juutalaiset ja muslimit noudattavat tätä käskyä.
Mutta kaikille muille ihmisille -
on annettu hengellinen lupaus Aabrahamin lapseksi pääsystä.
On mahdollista päästä osalliseksi Jumalan lupauksista uskomalla -
Aabrahamin lopulliseen perilliseen eli Jeshua Messiaaseen.
Tämä onkin samalla sana tälle päivälle: -
sillä ei ole merkitystä, missä olet tai mikä on tilanteesi.
Voit tilanteestasi riippumatta huutaa Jeesuksen puoleen ja sanoa: -
Herra, tarvitsen sinua, koska tarvitsen muutosta -
elämääni, ajatusmaailmaani, kotiini... Haluan myös pelastusvarmuuden.
Hän odottaa, että käännyt hänen puo- leensa ja puhut hänelle. Siunausta.
Suomennos: Sirpa Bågman